open-index/open-wikipedia-markdown huggingface dataset:
Հելգո Զետերվալ

**Հելգո Զետերվալ** (*անգլ․ Helgo Zettervall, ավելի ուշ՝Zetterwall , )* , շվեդ ճարտարապետ և Արվեստի Շվեդական Թագավորական Ակադեմիայի պրոֆեսոր։ Նա ավելի շատ հայտնի է Շվեդիայի տարածքում եկեղեցիների և այլ շինությունների վերակառուցման աշխատանքներով։

Զետերվալը Գոթական Վերածնության ճարտարապետության կողմնակից էր, ինչը վառ երևում էր 19-րդ դարի վերջին, Լունդ տաճարի լայնածաված վերանորոգման աշխատանքներից։

## Կենսագրություն
Զետերվալը ծնվել է Շվեդիայի Վեստրա Գեթալանդ նահանգի Լինդկյոպինգ քաղաքում։Նա հաճախել է Շվեդական Թագավորական Գեղարվեստի Ակադեմիա, որտեղ նա ուսանեց Ֆրեդերիկ Վիլհելմ Սքոլանդերի մոտ (1816–1881) և ավարտեց 1860 թվականին։ 1862 թվականին նա ուսումնառության նպատակով ուղևորվեց Գերմանիա, Ֆրանսիա և Իտալիա։
մինի|Օսկար Ֆրեդրիքս

Նա 1882–1897 թթ․ պետական կառույցների վարչարարության խորհրդի ղեկավարն էր։ 1860–1890 թթ․ Զետերվալը շվեդական  հին շինությունների և եկեղեցիների վերականգնման գլխավոր ճարտարապետն էր։ Այլ հանձնարարականների հետ համատեղ, Զետերվալը ստեղծեց Լունդ Մայր Տաճարի (1860–1902 թթ․) և Ուփսալա Մայր Տաճարի (1886–1893 թթ․) վերակառուցման նախագիծ։ Նա նշանակվեց նաև   այնպիսի մեծածավալ վերականգնման աշխատանքների, ինչպիսիք են՝ Լինկյոպինգ տաճարը (1877–1886 թթ․),  Սկառա տաճարը (1886–1894 թթ․) և Ուփսալա տաճարը (1885–1893 թթ․)  ինչպես Կալմար տաճարը։

Գոթենբուրգի Օսկար Ֆրեդրիկ եկեղեցին (*Oscar Fredriks kyrka*) կառուցվել է Հելգո Զետերվալի նախագծի հիման վրա։Եկեղեցու հանդիսավոր արարողությունը կայացավ 1893 թվականի Ապրիլի 2-ին և այն հյուսիսային  Եվրոպայի գոթական    վերածննդի ճարտարապետության վառ օրինակ էր։ Զետերվալը գոթական  վերածննդի ճարտարապետության ամենամեծ կողմնակիցն էր, ինչի պատճառով նա քննադատվել է։ Նրա նախագծերը հաճախ միտված չէին հետ բերելու հնությունները, բայց Զետերվալը համոզված էր , որ պետք է վերականգնել  դրանք համաձայն այն ոճային գաղափարների, որոնցով ստեղծվել են։

## Անձնական կյանք
մինի|Լունդ տաճար
1861 թվականին նա ամուսնացավ  Աննա Քրիստինա Լագերգրենի հետ։ Նա ճարտարապետ Ֆոլք Զետերվելի (1862–1955 թթ․) հայրն էր։ 1884 թվականին նա դարձավ Շվեդական Թագավորական Ակադեմիայի  պատվավոր անդամ և 1897 թվականին դարձավ Շվեդական Թագավորական Ակադեմիայի գիտանդամ։ Նա մահացավ Ստոկհոլմում 1907 թվականին և թաղվեց Նորա Բեգրավնինգսպլաթսեն գերեզմանատանը
։

## Ծանոթագրություններ

## Արտաքին հղումներ
*https://web.archive.org/web/20130210024129/http://www.byggnadsvard.se/byggnadskultur/zettervalls-villor-och-bost%C3%A4llen
*http://130.242.34.243/webarkdok/detalj.asp?id=590 

Կատեգորիա:Գոթական ճարտարապետություն
Կատեգորիա:Շվեդ ճարտարապետներ
Կատեգորիա:Շվեդ նկարիչներ
Կատեգորիա:Շվեդական թագավորություն
Կատեգորիա:Շվեդական միապետություն
Կատեգորիա:Շվեդիայի գեղարվեստի թագավորական ակադեմիայի անդամներ
Կատեգորիա:Շվեդիայի գիտությունների թագավորական ակադեմիայի անդամներ
Ռաիսա Մինասյան

**Ռաիսա Մարկոսի Մինասյան** (), հայ մանկաբույժ։ Բժշկական գիտությունների դոկտոր (1973): Պրոֆեսոր (1974):

## Կենսագրություն
Ռաիսա Մինասյանը ծնվել է 1935 թվականի մարտի 19-ին, Երևանում։ 1958 թվականին ավարտել է Երևանի բժշկական ինստիտուտը։ 1976-1984 թվականներին և 1990-1996 թվականներին եղել է Երևանի պետական բժշկական համալսարանի մանկական հիվանդությունների ամբիոնի վարիչ, 1996-2003 թվականներին՝ պրոֆեսոր։

Աշխատանքները վերաբերում են վաղ մանկական տարիքի երեխաների ստամոքսաղիքային, երիկամային հիվանդություններին, իմունաբանությանը, նորածնաբանությանը (նեոնատոլոգիա) և Հայաստանում մանկաբուժության պատմությանը։

## Երկեր
* Մանկական հիվանդությունների տարբերակիչ ախտորոշում։ Ուսումնական ձեռնարկ, Մինասյան Ռաիսա Մարկոսի, Երևան, «Տիգրան Մեծ», 2000։
* Ինչպես մեծացնել առողջ երեխա։ (Խորհուրդներ ծնողներին), Մինասյան Ռաիսա Մարկոսի, Անջելյան Բորիս Հովհաննեսի, ՀԽՍՀ «Գիտելիք» ընկերություն, Երևան, «Գիտելիք», 1989։
* Երեխաների գլոմերուլոնեֆրիտ, Մինասյան Ռաիսա Մարկոսի, Երևան, «Հայաստան», 1983։
* О развитии педриатрии в Армении, Ереван, 1990.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ մանկաբույժներ
Կատեգորիա:Հայ պրոֆեսորներ
Վրացական ազգայնականություն

**Վրացական ազգայնականություն** (), վրացի ժողովրդի էթնիկ ազգայնականություն։

Վրացական ազգայնականությունը սկիզբ է առնում 19-րդ դարի կեսից, երբ Վրաստանը հանդիսանում էր Ռուսական կայսրության մասը։ Ռուսական կայսրության և խորհրդային բռնազավթման տարիներին կենտրոնացած լինելով առավելապես մշակույթի շուրջ, վրացական ազգայնականությունը ունեցել է մի քանի ժամանակաշրջան՝ 1980-ականների վերջից մինչև հետխորհրդային շրջանի անկախության վերականգնումը դարձել է ծայրահեղական էթնոկենտրոն, իսկ 1990-ականների վերջից ձևափոխվել է ազգայնական ավելի ընդգրկուն և քաղաքացիական տեսակի։ Այնուամենայնիվ, էթնիկ ազգայնականության մնացորդները դեռ պահպանվել են բազմաթիվ վրացիների մոտ։

## Գրականություն
* 
*  
*   
*  
*  
*  
* 

Կատեգորիա:Վրացական ազգայնականություն
Լաուրա Ներսեսյան

**Լաուրա Բախշիի Ներսեսյան** (), հայ ֆիզիոլոգ։ Կենսաբանական գիտությունների դոկտոր (1995):

## Կենսագրություն
Լաուրա Ներսեսյանը ծնվել է 1937 թվականի հունվարի 15-ին, Երևան քաղաքում։ 1959 թվականին ավարտել է Մոսկվայի պետական համալսարանը։ 1974 թվականից աշխատում է ՀՀ ԳԱԱ ֆիզիոլոգիայի ինստիտուտում, 2001 թվականից՝ լաբորատորիայի վարիչ։ 1978-1991 թվականներին եղել է ԽՍՀՄ ԳԱ մարդու և կենդանիների ֆիզիոլոգիայի գիտխորհրդի վեգետատիվ նյարդային համակարգի բաժնի գիտքարտուղար։

Աշխատանքները վերաբերում են օրգանիզմի ընդերային ֆունկցիաների կենտրոնական կարգավորման հարցերին, մասնավորապես՝ սիրտանոթային և շնչառական համակարգերի լիմբիկ, նյարդաքիմիական կարգավորման մեխանիզմներին։

## Անդամակցություն
* Գլխուղեղի հետազոտության միջազգային կազմակերպության անդամ (1986)։
* Եվրոպական նյարդագիտական ընկերությունների ֆեդերացիայի անդամ (1997)։

## Աշխատություններ
* Нерсесян, Лаура Бахшиевна (1995) Супрабульбарные и нейрохимические механизмы регуляции активности дыхательных нейронов продолговатого мозга. Doctor of Sciences thesis, НАН РА Институт физиологии им. акад. Л. А. Орбели. 

## Ծանոթագրություններ

Կատեգորիա:Հայ ֆիզիոլոգներ
Կատեգորիա:Կենսաբանական գիտությունների դոկտորներ
Կատեգորիա:Մոսկվայի պետական համալսարանի շրջանավարտներ
Արեֆևի փողոց (Դոնի Ռոստով)

**Արեֆևի փողոց** (), փողոց Ռուսաստանի Դաշնության Դոնի Ռոստով քաղաքի Պերվոմայսկի շրջանում, Օրջոնիկիձե ավանում։ Անվանվել է ժողովրդական աշխարհազորի Ռոստովի հրաձգային գնդի 3-րդ գումարտակի շտաբի պետ, ավագ լեյտենանտ Ալեքսեյ Անդրեևիչ Արեֆևի (1915-1942) պատվին։ Սկիզբ է առնում Մոլոդյոժնայա փողոցից և ավարտվում Պանֆիլովականների փողոցի հետ հատումով։ Մինչև 1966 թվականը կոչվել է Պրյամայա փողոց։ Երկարությունը 1,3 կիլոմետր է։

## Նկարագրություն
Դոնի Ռոստով քաղաքի Արեֆևի փողոցը սկսվում է Մոլոդյոժնայա փողոցից, հատում Դեկտեմբերի 12-ի, Կոնստիտուցիոննայա փողոցները, Հոկտեմբերի 20-ամյակի պողոտան, Կեմերովսկայա, Կալուժսկայա, Գլինկայի, Մուրմանսկայա, Կամսկայա, Վոլժսկայա, Հունիսի 26-ի, Դվինսկայա, Պեչորսկայա, Լեսոզաշչիտնայա փողոցները և ավարտվում Պանֆիլովականների փողոցի հետ հատումով։ Երկարությունը 1300 մետր է։ Փողոցում կա համարակալված 102 շինություն։

Արեֆևի փողոցի փոստային դասիչն է՝ 344020։

Փողոցն անվանվել է ժողովրդական աշխարհազորի Ռոստովի հրաձգային գնդի 3-րդ գումարտակի շտաբի պետ, ավագ լեյտենանտ Ալեքսեյ Անդրեևիչ Արեֆևի (1915-1942) պատվին։ Դոնի Ռոստովի շոգեքարշաշինական գործարանի տեխնիկական բյուրոյի պետը Հայրենական մեծ պատերազմ է մեկնել կամավոր։ 1941 թվականի աշնանը ավագ լեյտենանտ Արեֆևը և նրա մարտիկները Դոն գետի երկաթուղային կամրջի տարածքում հայտնաբերել և ոչնչացրել են ֆաշիստական կրակակետեր։ 1942 թվականին Ռոստովի համար համառ մարտերում Արեֆևի աշխարհազորայինների խումբը մի քանի ժամ հետ է մղել հակառակորդի գրոհը։ Արեֆևը զոհվել է թշնամու գնդակից։ 1966 թվականին Պրյամայա փողոցը վերանվանվել է նրա պատվին։

## Ծանոթագրություններ

## Աղբյուրներ
*Улица Арефьева в Ростове-на-Дону
*Подробная карта Улица Арефьева, город Ростов-на-Дону со спутника с номерами домов, индекс и маршруты, Яндекс, Гугл карты 

## Արտաքին հղումներ
*Почтовый индекс улица Арефьева, г. Ростов-на-Дону

Կատեգորիա:Դոնի Ռոստովի փողոցներ
Սերգեյ Գրիգորով

**Սերգեյ Իվանի Գրիգորով** (), հրթիռահրետանային բնագավառի հայ մասնագետ։ Տեխնիկական գիտությունների դոկտոր (1998), պրոֆեսոր։ ՌԴ հերոս (1997): Պահեստի գեներալ-գնդապետ։ ՌԴ ԶՈւ վաստակավոր մասնագետ։ ԽՍՀՄ պետական մրցանակ (1988):

## Կենսագրություն
Սերգեյ Գրիգորովը ծնվել է 1946 թվականի հունիսի 4-ին, Վրաստանի Թբիլիսի քաղաքում։ 1967 թվականին ավարտել է Վորոնեժի ռազմական ավիացիոն-տեխնիկական ուսումնարանը։ 1974 թվականին՝ Ա. Ֆ. Մոժայսկու անվան ռազմական ճարտարագիտական ակադեմիան։ 1979-1985 թվականներին աշխատել է ՌԴ ՌՕՈՒ գլխավոր հրամանատարության աշխատակազմում, 1985-1992 թվականներին աշխատել է ՊՆ կենտրոնական ապարատում, 1992-1999 թվականներին եղել է ՊՆ բնապաշտպանության և հատուկ պաշտպանական միջոցների վարչության պետ, 1999-2004 թվականներին՝ ՌԴ նախագահին առընթեր պետական տեխնիկական հանձնաժողովի նախագահ, 2004 թվականից՝ ՌԴ տեխնիկական և արտահանումային վերահսկման դաշնային ծառայության տնօրեն, պետական գաղտնիքի պաշտպանության հարցերով միջգերատեսչական հանձնաժողովի նախագահ։ Մասնակցել է Ուկրաինայում Չեռնոբիլի ԱԷԿ-ի վթարի հետևանքների վերացման աշխատանքներին, Աֆղանստանում՝ մարտական գործողությունների։

Աշխատանքները վերաբերում են հետախուզական գործունեության վարման և տեղեկույթի, հատկապես պետական գաղտնիք հանդիսացող տեղեկությունների չարտոնված հավաքման համար տեխնոլոգիաների, ֆիզիկական գործոնների և դաշտերի մշակման հարցերին։
Հեղինակ է գիտական հայտնագործության։

## Անդամակցություն
* ՌԴ հրթիռային և հրետանային ԳԱ լիիրավ անդամ։
* ՌԴ բնական ԳԱ լիարժեք անդամ։
* Տեղեկատվության միջազգային ակադեմիայի լիիրավ անդամ։
* ՌԴ էկոլոգիական ակադեմիայի լիիրավ անդամ։

## Դասային աստիճան
* ՌԴ 1-ին դասի լիիրավ պետական խորհրդական

## Պարգևներ
* ԽՍՀՄ պետական մրցանակ (1988)
ԽՍՀՄ զինված ուժերի վասկատաշատ մասնագետ
«Ոսկե աստղ» մեդալ (1997)
* Հայրենիքին մատուցած ծառայությունների համար 3-րդ աստիճանի շքանշան (2006)
* ՌԴ նախագահի պատվավոր դիպլոմ (2016)։
* Կարմիր աստղի շքանշան (2)
* Կարմիր դրոշի շքանշան (Աֆղանստան)

## Ծանոթագրություններ

## Արտաքին հղումներ
* 

Կատեգորիա:Հրթիռահրետանային բնագավառի մասնագետներ
Կատեգորիա:Տեխնիկական գիտությունների դոկտորներ
Կատեգորիա:Աֆղանական պատերազմի մասնակիցներ (1979-1989)
Կատեգորիա:ՌԴ հերոսներ
Կատեգորիա:Չեռնոբիլի ատոմակայանի վթարի լիկվիդատորներ
Կատեգորիա:Կարմիր դրոշի շքանշանի ասպետներ
Կատեգորիա:ԽՍՀՄ ԶՈՒ հայ գեներալ-մայորներ
Տրիեստ (գավառ)

**Տրիեստ** (, , ), գավառ Իտալիայում, գտնվում է Ֆրիուլի Վենետիկ Ջուլիա մարզում։ Տարածքը կազմում է 212 կմ², բնակչությունը կազմում է 234 668 մարդ (ըստ 2016 թվականի)։ Ծովափի երկարությունը կազմում է 48,1 կմ։

Գավառն ունի 6 կոմունա, վարչական կենտրոնն է Տրիեստ քաղաքը։

## Վարչական բաժանում
Գավառը բաղկացած է 6 կոմունայից.

## Ծանոթագրություններ

## Արտաքին հղումներ
* Տրիեստ գավառ - Պաշտոնական կայք 

Կատեգորիա:1920 թվականին հիմնադրված բնակավայրեր
Կատեգորիա:Իտալիայի գավառներ
Զելյոնի Գայ (գյուղ, Ալեքսանդրիայի շրջան)

**Զելյոնի Գայ** (), գյուղ Ուկրաինայի Կիրովոգրադի մարզի Ալեքսանդրիայի շրջանում։

2001 թվականի տվյալներով Զելյոնի Գայ գյուղում բնակվում էր 42 մարդ։

## Ծանոթագրություններ

## Արտաքին հղումներ
* Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua 
* 2001 թվականի Ուկրաինայի համապետական մարդահամարի արդյունքները, ukrcensus.gov.ua 
* Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net 

Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր
Կատեգորիա:Ուկրաինայի գյուղեր
Բուչա

**Բուչա** (), մարզային նշանակության քաղաք Ուկրաինայի Կիևի մարզում։

Բնակչությունը՝ ։ Բնակավայրը զբաղեցնում է 26,57&nbsp;կմ²։

2022 թվականի մարտին՝ Ռուսաստանի Ուկրաինա ներխուժման, ռուսական զորքերը նահանջից առաջ ռուսները գնդակահարել են մոտավորապես 280 քաղաքաբնակների։

## Ռուս-ուկրաինական պատերազմ

2022 թվականի փետրվարի 24-ից՝ Ուկրաինա Ռուսաստանի ներխուժման սկսվելուց հետո, քաղաքը գտնվում էր ռուսական բանակի հարվածների տակ։ Քաղաքին մեծ վնաս էր հասցվել, բազմաթիվ բնակելի տներ էին ավերվել։

2022 թվականի մարտի 22-ին Կիևի մարզային ռազմական վարչակազմի ղեկավար Ալեքսանդր Պավլյուկը հայտարարեց, որ Բուչա քաղաքը գտնվում է ռուսական բանակի վերահսկողության տակ։

2022 թվականի մարտի 31-ին Բուչան ազատագրվեց ռուսական բռնազավթումից։ Քաղաքում հայտնաբերվեցին խաղաղ բնակիչների բազմաթիվ դիակներ, այդ թվում՝ մեջքի ետևում կապած ձեռքերով։ Սպանվածների թվում էին կանայք և երեխաներ։

Ապրիլի 4-ին Ուկրաինայի ներքին գործերի նախարարի խորհրդական Վադիմ Դենիսենկոն հայտնեց, որ Բուչա քաղաքում ռուսական զորքերի կողմից բռնազավթման ժամանակ զոհվել է առնվազն 400 մարդ։

Ապրիլի 7-ին Բուչայի քաղաքապետ Անատոլի Ֆյոդորուկը հայտնեց, որ զոհված բնակիչների գրեթե 90% մոտ հայտնաբերվել են ոչ թե բեկորային, այլ գնդակային վնասվածքներ։

Ապրիլի 7-ին ռուսական Meduza առցանց լրատվամիջոցը հրապարակեց դրանից տեսանյութ, որը նկարահանվել է 2022 թվականի մարտի 23-30-ը Բուչայում. այն ապացուցում է, որ մարդիկ սպանվել են ռուսաստանցիների կողմից քաղաքի բռնազավթման ժամանակ։

## Բնակչություն

## Պատկերասրահ

Պատկեր:Bucha, Vokzalna Street.jpg|Վոկզալնայա փողոց
Պատկեր:Інститутська вулиця Буча 2009 01.JPG|Ինստիտուտսկայա փողոց
Պատկեր:Вокзал ст. Буча.jpg|Կայարան
Պատկեր:Afganistan war memorial in Bucha 1.jpg|«Աֆղանցի» զինվորների հուշարձան


## Ծանոթագրություններ

## Արտաքին հղումներ
* Պաշտոնական կայք
* Բնակավայրերի ամբողջական ցանկը Ուկրաինայի Գերագույն Ռադայի կայքում։ 
* 2001 թվականի Ուկրաինայի համապետական մարդահամարի արդյունքները։ 
* Ուկրաինայի բնակավայրերի արբանյակային լուսանկարները։ 

Կատեգորիա:Ուկրաինայի քաղաքներ
Կանևի շրջան (Չերկասիի մարզ)

**Կանևի շրջան** (), շրջան Ուկրաինայի Չերկասիի մարզում։

Ստեղծվել է 1954 թվականին։ Վարչական կենտրոնը՝ Կանև։

## Աշխարհագրություն
Շրջանի տարածքի մակերեսը կազմում է 1281&nbsp;կմ²։

## Բնակչություն
2018 թվականի մարդահամարի արդյունքներով շրջանում բնակվում էր 18 910&nbsp;մարդ։ Բնակչության խտությունը կազմում էր 32,18&nbsp;մարդ/կմ²։

## Ծանոթագրություններ

## Արտաքին հղումներ
* Ուկրաինայի Պետական վիճակագրական ծառայության կայքը 

Կատեգորիա:Չերկասիի մարզ
Կատեգորիա:Ուկրաինայի շրջաններ
Կատեգորիա:1923 հիմնադրումներ Ուկրաինայում
Զելյոնի Գայ (ավան, Վելիկոնովոսյոլկովսկի շրջան)

**Զելյոնի Գայ** (), ավան Ուկրաինայի Դոնեցկի մարզի Վելիկոնովոսյոլկովսկի շրջանում։

2001 թվականի տվյալներով Զելյոնի Գայ ավանում բնակվում էր 915&nbsp;մարդ։

## Ծանոթագրություններ

## Արտաքին հղումներ
* Բնակավայրերի ամբողջական ցանկը Ուկրաինայի Գերագույն Ռադայի կայքում։ 
* 2001 թվականի Ուկրաինայի համապետական մարդահամարի արդյունքները։ 
* Ուկրաինայի բնակավայրերի արբանյակային լուսանկարները։ 

Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր
Կատեգորիա:Ուկրաինայի ավաններ
Monster Trucks (ֆիլմ)

**«Monster Trucks»** (), ռեժիսոր Քրիս Ուեջի ամերիկյան ֆանտաստիկ կատակերգությունը։ Ֆիլմի պրեմիերան Ֆրանսիայում կայացել է 2016 թվականի դեկտեմբերի 21-ին, Մեծ Բրիտանիայում՝ 2016 թվականի դեկտեմբերի 26-ին, ԱՄՆ-ում՝ 2017 թվականի հունվարի 13-ին, Ռուսաստանում՝ 2017 թվականի հունվարի 5-ին։ Նկարահանումները տեղի են ունեցել Կանադայի Կամլուփս, Չիլլիվակ և Սուրեյ քաղաքներում։ 2016 թվականի սեպտեմբերին «Paramount Pictures» ընկերությունը հայտարարեց, որ պատրաստ է նախապես դուրս գրել 115 միլիոն դոլար ֆիլմի ձախողման պարագայում։

## Սյուժե
Ավագ դասարանի աշակերտ Թրիփը հետաքրքրված է հին մեքենաների մասերով մոնսթր թրաքի պատրաստմամբ։ Մի անգամ նրա մեքենայի կապոտում թաքնվում է խորհրդավոր արարած՝ նրան հաղորդելով յուրահատուկ հատկանիշներ։ Թրիփը նրան անվանում է Կրիչ։

## Դերերում

## Կարծիքներ
Ֆիլմը կինոքննադատների կողմից հիմնականում ստացել է բացասական ակնարկներ։ «Rotten Tomatoes» կայքում ֆիլմը 81 արձագանքի հիման վրա ստացել է 32 % դրական գրախոսություն, իսկ «Metacritic» կայքում 23 քննադատական արձագանքի հիման վրա 100 միավորից ստացել է 41։

## Ծանոթագրություններ

## Արտաքին հղումներ
* 
* 
* 
* 
* *Բորիս Իվանով* https://www.film.ru/articles/ktulhu-pod-kapotom

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների գիտաֆանտաստիկ էքշն ֆիլմեր
Կատեգորիա:2016 ֆիլմեր
Կատեգորիա:3D մուլտֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ֆանտաստիկ ֆիլմեր
Կատեգորիա:Ֆանտաստիկ կատակերգություններ
Կատեգորիա:Ֆիլմեր, որոնց գործողությունները տեղի են ունենում Հյուսիսային Դակոտայում
Սերգեյ Վերշինին

**Սերգեյ Վերշինին** (, ), ռուսական դիվանագետ։ 2018 թվականի մարտի 27-ից Ռուսաստանի Դաշնության արտաքին գործերի նախարարի տեղակալ, Արտակարգ և լիազոր դեսպան (2007)։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1976) և ԽՍՀՄ ԱԳՆ դիվանագիտական ակադեմիան (1991)։ Դիվանագիտական գործունեությամբ սկսել է զբաղվել 1976 թվականից։ Տիրապետում է արաբերեն, ֆրանսերեն և անգլերեն լեզուներին։

*1993-1997 թվականներին՝ Թունիսում Ռուսաստանի դեսպանատան դեսպանորդ խորհրդական։ 
*1997-2000 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի բաժնի պետ։
*1999 թվականի դեկտեմբերի 31-ից-2003 թվականի դեկտեմբերի 8-ը՝ Ալժիրում Ռուսաստանի Դաշնության արտակարգ և լիազոր դեսպան։
*2005-2018 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրեն։
*2018 թվականի մարտի 27-ից՝ Ռուսաստանի Դաշնության արտաքին գործերի նախարարի տեղակալ։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1998 թվականի ապրիլի 17)։
* 1-ին դասի արտակարգ և լիազոր դեսպանորդ (2002 թվականի հունիսի 18)։
* Արտակարգ և լիազոր դեսպան (2007 թվականի օգոստոսի 29)։

## Պարգևներ
* Բարեկամություն շքանշան (2008 թվականի հունվարի 26)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա արդյունավետ դիվանագիտական ծառայության համար*
* Պատվո շքանշան (2014 թվականի սեպտեմբերի 29)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Կատեգորիա:Ռուս քաղաքական գործիչներ
Photos (ծրագրային ապահովում)

**Photos** (*Լուսանկարներ*), «Apple»-ի կողմից մշակված լուսանկարչական հավելված։ Թողարկվել է 2015 թվականի ապրիլի 8-ին, OS X Yosemite (10.10.3) օպերացիոն համակարգի բոլոր օգտագործողների համար, անվճար թարմացման շրջանակներում։

## Պատմություն
2014 թվականի հունիսին հայտարարվեց, որ Apple-ը նախատեսում է դադարեցնել iPhoto և Aperture ծրագրերի մշակումը, որից հետո օգտատերերին կառաջարկվի անցնել Photos հավելվածի օգտագործմանը, ընդ որում, գոյություն ունեցող լուսանկարները և տեսանյութերը մեխանիկորեն կտեղափոխվեն (դրանք կրկին ներմուծելու կարիք չի լինի)։

## Նկարագրություն
Հավելվածը նախատեսված է լուսանկարների հետ ավելի պարզ աշխատանքների համար, քան նախորդները։ Լուսանկարները կազմակերպվում են «պահերով»՝ ըստ դրանց ստացման ժամանակի և վայրի։  

### Խմբագրում
Հավելվածը տրամադրում է լուսանկարների վերամշակման համար նախատեսված հիմնական գործիքակազմ. կտրել և շրջել նկարը, փոխել պայծառությունը, հակադրությունը, խմբագրել առանձին տարրերը։ Ծրագիրը քննադատվել է այնպիսի առաջադեմ գործիքների բացակայության պատճառով, որոնք օգտագործում էին Aperture-ի օգտատերերը։

### iCloud մեդիատեկա
iCloud Media Library-ն (iCloud Photo Library) խորապես ներգրավված է ծրագրում․ լուսանկարները և տեսանյութերը պահպանվում և համաժամանակացվում են Apple-ի այն սարքավորումներում, որոնցում ակտիվացված է iCloud Photo Library-ը (օրինակ՝ Mac, iPhone, iPad, Apple Watch)։ iCloud հաշվի շրջանակներում օգտագործողին լռելյայն անվճար տրամադրվում է 5 ԳԲ տարածություն։ Լրացուցիչ տարածք կարելի է ձեռք բերել բաժանորդագրությամբ։

## Ծանոթագրություններ

Կատեգորիա:Էփլ
Կատեգորիա:Ծրագրային ապահովում ըստ օպերացիոն համակարգերի
Սերգեյ Մեսխի

**Սերգեյ Սիմեոնի Մեսխի** (, ), վրացի գրական և հասարակական գործիչ

## Կենսագրություն
Սեգեյ (Սերգո) Մեսխին ծնվել է ռուսական կայսրության Վրացա-իմերեթական կամ Քութայիսի նահանգի Ռիոնի գյուղում, բազմազավակ ընտանիքում (ունեցել է յոթ քույր ու եղբայր)։ Սովորել է Քութայիսի գիմնազիայում, այնուհետև ուսումը շարունակել Սանկտ Պետերբուրգի համալսարանում, որի բնագիտական ֆակուլտետն ավարտել է 1867 թվականին։ Այդ տարիներին Պետերբուրգում սովորող վրացի այլ ուսանողների՝ Ակակի Ծերեթելու, Իլիա Ճավճավաձեի, Նիկո Նիկոլաձեի և ուրիշների հետ Սերգեյ Մեսխին հափշտակությամբ կարդացել է  ռուս անվանի հեղափոխական-դեմոկրատ հրապարակագիրների՝ Վիսարիոն Բելինսկու,  Նիկոլայ Չեռնիշևսկու, Նիկոլայ Դոբրոլյուբովի գրվածքները, մասնակցել առաջադեմ ուսանողության հասարակական-քաղաքական ելույթներին։

Բարձրագույն կրթություն ստացած՝ վերադարձել է հայրենիք, բնակություն հաստատել ու աշխատանքի անցել Թիֆլիսում:։ 1869—1881 թվականներին խմբագրել է Գեորգի Ծերեթելու կողմից 1866 թվականին հիմնադրված «Դրոեբա» («Ժամանակ») առաջադիմական թերթը։

Իր քաղաքական հայացքներով Սերգեյ Մեսխին մոտ է կանգնած եղել ռուս հեղափոխական դեմոկրատներին։

Վրաց անվանի դերասան և ռեժիսոր Կոնստանտին (Կոտե) Մեսխին (1857—1914) նրա կրտսեր եղբայրն է։

## Գրականություն
Барамидзе А., Радиани Ш., Жгенти Б., История грузинской литературы, Тб., 1958.

## Ծանոթագրություններ

## Արտաքին հղումներ
* [[https://burusi.wordpress.com/2010/03/26/sergei-meskhi-3/ სერგეი მესხი](http://feb-web.ru/feb/kle/kle-abc/ke4/ke4-7921.htm|статья=Месхи}}
*)
* სერგეი მესხი

Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Վրացի գրողներ
Կատեգորիա:Վրացի լրագրողներ
Կատեգորիա:Վրացի հասարակական գործիչներ
Կատեգորիա:Վրացի հրապարակախոսներ
Ինտեգրալի նշան

**Ինտեգրալի նշան,** «∫» օգտագործվում է մաթեմատիկայում ինտեգրալը նշանակելու համար։ Առաջին անգամ այս նշանը օգտագործվել է դիֆերենցիալային և ինտեգրալային հաշիվների հիմնադիրներից մեկի Գոթֆրիդ Լայիբնիցի կողմից, 17-րդ դարի վերջում։

«∫» պայմանական նշանը ստացվել է ſ տառից («երկար s»; от  (*summa*) -գումար)։

## [[Յունիկոդ]]

## Գծագրման ավանդույթ
Տարբեր երկրներում ինտեգրալի նշանի գծման ձևերը տարբեր են․


Պատկեր:American integral.gif|Անգլալեզու ավանդույթներում իրականացվում է LaTeX համակարգով, նշանը թեքված  աջ։
Պատկեր:German integral.gif|Գերմանական ձևը ուղղահայաց է։
Պատկեր:Russian integral.gif|Հետխորհրդային գրականության մեջ այն հետևյալ տեսքն ունի։


## Տես նաև
* Մաթեմատիկական նշանակումների պատմություն

## Ծանոթագրություն

## Գրականություն
* *Александрова Н. В.* История математических терминов, понятий, обозначений: Словарь-справочник. — СПб: ЛКИ, 2007. — 248 с.

## Արտաքին հղումներ
* Akademie Ausgabe Online
* Полное собрание трудов (PDF)
* http://www.fileformat.info/info/unicode/char/222b/index.htm

Կատեգորիա:Ինտեգրալ հաշիվ
Կատեգորիա:Մաթեմատիկական նշաններ
Կատեգորիա:Մաթեմատիկայի պատմություն
Զելյոնի Կուտ (գյուղ, Վելիկոնովոսյոլկովսկի շրջան)

**Զելյոնի Կուտ** (), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։

2001 թվականի տվյալներով Զելյոնի Կուտ գյուղում բնակվում էր 58 մարդ։

## Ծանոթագրություններ

## Արտաքին հղումներ
* Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua 
* 2001 թվականի Ուկրաինայի համապետական մարդահամարի արդյունքները, ukrcensus.gov.ua 
* Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net 

Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր
Կատեգորիա:Ուկրաինայի գյուղեր
Դավիթ Էրիսթավի

300px|մինի|Դավիթ Էրիսթավիի մահարձանը Մթածմինդայի պանթեոնում|ձախից

**Դավիթ Էրիսթավի** (, ), վրացի թատերագիր, ռեժիսոր, հրապարակագիր։

## Կենսագրություն
1867 թվականից 1871 թվականներին սովորել է Օդեսայի Նովոռոսիյսյան կոչված համալսարանում, այնուհետև՝ Սանկտ Պետերբուրգի բժշկական ակադեմիայում։ Ուսումը կիսատ է թողել։

1871 թվականից աշխատակցել է «The Times», «Тифлисский Вестник» и «Фаланга» թերթերին, 1882 թվականից՝ խմբագրել «Кавказ» թերթը։ Գրել է բանաստեղծություններ, ֆելիետոններ։

Եղել է ռուս գրող Ալեքսանդր Գրիբոյեդովի անձի ու ստեղծագործության երկրպագու։ 1877 թվականին խաղացել է վերջինիս գլուխգործոցը համարվող «Խելքից պատուհաս» չափածո թատերգության գլխավոր հերոսի՝ Չացկու դերը։ 1879 թվականի հունվարի 8-ին՝ Գրիբոյեդովի մահվան 50-ամյակի կապակցությամբ կազմակերպված երեկոյին հանդես է եկել այդ ռուս գրողի կյանքի ու ստեղծագործության մասին հրապարակային ելույթ-դասախոսությամբ, որը կարճ ժամանակ անց լույս է ընծայել առանձին գրքով։

Հանգանակություններ է կազմակերպել, ամենատարբեր միջոցներով գումարներ հայթայթել, որպեսզի ապահովվի Թիֆլիսի գիմնազիայում գրիբոյեդովյան անվանական կրթաթոշակի հիմնումը։

Վրացերեն է թարգմանել Միխայիլ Լերմոնտովի, Նիկոլայ Նեկրասովի, Վիկտոր Հյուգոյի և այլ անվանի գրողների ստեղծագործություններ։ Բացի թատերական դերակատարումներից, հանդես է եկել բեմական ասմունքով, համարվել է իր ժամանակի լավագույն ասմունքողներից մեկը Թիֆլիսում։ Եղել է վրացական թատերական ընկերության հիմնադրման նախաձեռնողներից։

1930 թվականին նրա աճյունը վերահուղարկավորել են Մթածմինդայի պանթեոնում։

## Գրականություն
Театральная энциклопедия. Том 5/Глав. ред. П. А. Марков — М.: Советская энциклопедия, 1967.
Каталог РНБ

## Ծանոթագրություններ

Կատեգորիա:Վրացի գրողներ
Կատեգորիա:Վրացի դրամատուրգներ
Կատեգորիա:Վրացի ռեժիսորներ
Աննա Բիլկե

**Աննա Էրիկսդոթեր Բիլկե** (շվեդ․ *Anna Eriksdotter Bielke*, ),  շվեդ ազնվական, Դանիայի դեմ անկախության համար պայքարում ղեկավարել է Կալմար ամրոցի կայազորը։

## Կենսագրություն
Պետական խորհրդական և  ֆեոդալ Էրիկ  Տուրեսոն Բիլկեի (մահացել է 1511 թ․) և Գունիլա Յոխանսդոթեր Բեսեի (1475-1553 թթ․) դուստր։ Նահանգապետ և ասպետ  Ակսել Բիլկեի (1500-1559 թթ․), Սկանդինավյան թագավուրությունների պետական խորհրդի անդամ Տուրե Բիլկեի (մահացել է 1533 կամ 1534 թթ․) և տխրահռչակ Բարբրո Էրիկսդոթերի (1505-1553 թթ․)։ 1514 թվականին ամուսնացել է ազնվական և Սկանդինավյան թագավորությունների պետական խորհրդի անդամ Յոհան Մոնսոնի (1470-1520) հետ, ով Կալմարի նահանգապետն էր և 1510-1512 թվականներին Կալմարյան կայազորի ղեկավարն էր։

1520 թվականին Շվեդիան ապստամբեց Դանիայի դեմ, որի ժամանակ մահացավ Յոհանը։ Աննան իր վրա վերցրեց Կալմար, այնպես, ինչպես իր մայրն էր ղեկավարում Վիբորգ ամրոցը ռուսական զորքի պաշարման  ժամանակ։ Աննայի հեռավոր բարեկամ, Շվեդիայի ապագա թագավոր՝ Գուստավ Վազան դանիական գերությունից փախչելով, Աննայից օգնություն է խնդրում ապստամբելու համար։

Չնայած ջերմ ընդունելությանը, Աննան չհամարձակվեց օգնել Գուստավին, քանի որ քաղաքին մոտենում էր դանիական նավատորմը Սեվերին Նորբի հրամանատարությամբ, իսկ քաղաքում տիրում էր դանիական տրամադրություն։ Բնակչությանը ոգեշնչելու մի քանի անհաջող փորձից հետո՝ Գուստավ Վազան լքեց քաղաքը, իսկ Աննան շուտով, 1520 թվականի օգոստոսին, անձնատուր եղավ։

Ավելի ուշ, Աննան նշանադրվեց Հենրիկ Ֆոն Մելենի հետ, ով 1523-1524 թվականներին ամրոցի առաջնորդ Բերենդա Ֆոն Մելենի եղբայրն էր։ Նա ամուսնացած էր Մարգարեթ Ֆոն Մելենի հետ, ով Գուստավ Վազայի բարեկամն էր։Դավադրության կասկածանքով, Աննա Նիլս Էրիկսոնի եղբոր որոշմամբ, Բերենդա Ֆոն Մելենին ազատեցին հրամանատարի պաշտոնից, իսկ նա պահանջեց Աննայից չեղյալ հայտարարել նշանադրությունը։

## Մշակույթ
1786 թվականին Ստոկհոլմի թագավորական օպերայում ներկայացվեց «Գուստավ Վազա» օպերան, որի հեղինակն էր Գուստավ III-ը։ Աննայի հատվածը կատարեց Լովիզա Ավգուստին։

## Ծանոթագրություններ

## Գրականություն
* Gustaf Elgenstierna: Den introducerade adelns ättartavlor
* Svensk uppslagsbok. Malmö 1939
* Erik Turesson (Bielke), urn:sbl:18162, Svenskt biografiskt lexikon (art av G. Carlsson.), hämtad 2014-07-14

Կատեգորիա:1907 Շվեդիայում
Կատեգորիա:1831 ծնունդներ
Կատեգորիա:Շվեդական թագավորություն
Կատեգորիա:Դանիական մշակույթ
Կատեգորիա:Շվեդիայի ազնվականություն
Դեղին մանուշակ

**Դեղին Մանուշակ** (), մանուշակազգիների ընտանիքի մանուշակների ցեղի բազմամյա վայրի բույս։

## Մորֆոլոգիական բնութագիր
Բազմամյա բույս է՝ 8-20 սմ բարձրությամբ, ցողունից բարձրացած։ Տերևները ամբողջական են, հերթադիր կամ արմատամերձ վարդակով, սովորաբար՝ տերևակիցներով։ Ստորին տերևներն օվալաձև են, արտահայտված սղոցաեզր, վերինները՝ նշտարաձև։

Ծաղիկները միայնակ են,  երկսեռ, հնգաթերթ, ծաղկաթերթի շուրջ հավաքված։ Ծաղկապատյանը երկակի է, հնգաթերթ։ Պսակաթերթերը դեղին են կամ թույլ մանուշակագույն, երեք ցածր տերևների վրա մուգ հարվածներով, վերին տերևները թեթև դեղին են, առջևի ճակատը, որը գտնվում է բազայում, մատակարարում է ծաղկաբտիկ։

Ծաղիկների տրամագիծը 1,5-3 սմ է։ Ծաղկում է փափուկ, ուղեկցվող նուրբ բույրով, մայիս-հուլիս ամիսներին։

Պտուղը աստղանման եռափեղկ տուփիկ է։ Բույսը բացառապես բազմանում է սերմերով և լավ է աճում թեթև ավազային, նոսր ցանքով հողատեսքերում։ Սերմերը փոքր են։

## Աշխարհագրական տարածվածություն
Ընդհանուր արեալն ընդգրկում է Հյուսիսային Եվրոպան (Իռլանդիա, Մեծ Բրիտանիա), Կենտրոնական Եվրոպան (Ավստրիա, Բելգիա, Հունգարիա, Չեխոսլովակիա, Գերմանիա, Լյուքսեմբուրգ, Նիդերլանդներ, Չեխիա, Շվեյցարիա), Հարավարևմտյան Եվրոպա (Ֆրանսիա, Իսպանիա)։

## Էկոլոգիա և ֆիտոցենոլոգիա
մինի|Դեղին մանուշակ
մինի|Դեղին մանուշակի կոկոն
Դեղին մանուշակը չափավոր կրածին է, ունի տարբերվող նրբագեղություն, ցրտադիմացկուն է։ Աճում է հիմնականում բնական լեռնային մարգագետիններում (ծովի մակարդակից 1500-2400 մետր բարձրության վրա), չբացահայտված լեռներում, ճանապարհների վրա։ Գալմեյնի բույսը պատկանում է դեղին մանուշակների բազմազանությանը :

## Տնտեսական արժեք

### Օգտագործում այգեգործության մեջ
Դեղին մանուշակը որպես դեկորատիվ բույս սկսել է օգտագործվել 16-րդ դարից սկսած (1600 թվական): Աճում են ալպյան մարգագետիններում։ Այս բույսի հիբրիդներից մեկը Viola lutea-ի «Jumping Jhony» տեսակն է մանուշակագույն ծաղիկներով, որի ցածր փետուրի վառ դեղին նախշը տեսանելի է։

## Ծանոթագրություն

## Արտաքին հղումներ
*Mountain Pansy at the Botanical Society of Britain and Ireland

Կատեգորիա:Բազմամյա բույսեր
Կատեգորիա:Մանուշակազգիներ
Կատեգորիա:Ծածկասերմեր
Կատեգորիա:Եվրոպայի բուսական աշխարհ
Շանհայի օտար լեզուների համալսարան

**Շանհայի օտար լեզուների համալսարան** (), համալսարան Շանհայում։ Հիմնականում մասնագիտացած է օտար լեզուների դասավանդման և միջազգային կրթության մեջ։ Հիմնադրվել է 1949 թվականի դեկտեմբերին՝ Չինաստանի Ժողովրդական Հանրապետության կազմավորումից քիչ անց։ Անցած 60 տարիների ընթացում Ռուսաց լեզվի ինստիտուտից վերածվել է բազմապրոֆիլ համալսարանի։ Ներառված է Նախագիծ 211-ում։
 
Շանհայի օտար լեզուների համալսարանը իր պատմական մասնագիտացման հետևանքով Չինաստանի մյուս բուհերի համեմատ ամենից շատ արտասահմանցի ուսանողներ ունի։ Այս համալսարանում մեծ թիվ են կազմում ռուսալեզու ուսանողները Ռուսաստանից, Ղազախստանից, և ԱՊՀ այլ երկրներից։

## Համալսարանի կառուցվածք
Շանհայի օտար լեզուների համալսարանը բաղկացած է 20 ֆակուլտետից, որոնցում կազմավորված է բակալավրիատի 39 մասնագիտություն և մագիստրոսական 46 ծրագիր։ Համալսարանում գիտական աշխատանքն իրականացվում է 5 հետազոտական ինստիտուտների շրջանակներում։

### Չինարեն լեզվով բակալավրիատի մասնագիտությունների ցանկ
thumb|աջ|Շանհայի օտար լեզուների համալսարանի Սունցզյան կամպուսը
# Չինարեն (չինարեն-անգլերեն ուղղություն)
# Հաշվապահական գործ
# Գովազդային գործ
# Արաբերեն
# Ռադիոհաղորդման և հեռուստատեսության նորություններ 
# Գործնական վարչարարություն (չինարեն)
# Առևտրական ձեռնարկությունների կառավարում
# Չինարեն (Գործնական)
# Չինարեն (Չինական մշակույթ)
# Չինարեն (չինարեն-ճապոներեն, չինարեն-կորեերեն, չինարեն-անգլերեն լեզուների թարգմանություն)
# Նիդեռլանդերեն 
# Կրթական տեխնոլոգիաներ
# Անգլերեն 
# Անգլերեն (մանկավարժական ուղղություն)
# Ֆինանսական գործ
# Ֆրանսերեն 
# Գերմաներեն 
# Հունարեն 
# Եբրայերեն
# Ինդոնեզերեն
# Տեղեկատվական կառավարում և տեղեկատվական համակարգեր
# Միջազգային բիզնես և առևտուր
# Միջազգային լրագրություն
# Միջազգային քաղաքականություն
# Իտալերեն
# Ճապոներեն
# Կորեերեն
# Իրավագիտություն
# Պարսկերեն
# Պորտուգալերեն
# Հասարակական հարաբերություններ
# Ռուսաց լեզու
# Իսպաներեն
# Շվեդերեն
# Տայերեն
# Թարգմանություն
# Ուկրաիներեն լեզու և գրականություն
# Վիետնամերեն
# Գործնական անգլերեն
 
### Կամպուսներ
Շանհայի օտար լեզուների համալսարանը երկու կամպուս ունի՝ Շանհայի կենտրոնական մասում գտնվող Խունկոու շրջանում (16,9 հա), և Շանհայի ծայրամասում գտնվող Սունցզյան շրջանում (53,3 հա)։

## Հայտնի շրջանավարտներ
* Յան Ցզեչի - Չինաստանի Ժողովրդական Հանրապետության արտաքին գործերի 10-րդ նախարարը 
* Ջոան Չուն Չեն - ամերիկյան դերասանուհի  
* Վան Եպին - Չինաստանի Ժողովրդական Հանրապետության հինգերորդ նախագահ Ցզյան Ցզեմինի կինը

## Ծանոթագրություններ

## Արտաքին հղումներ
* Համալսարանի պաշտոնական կայքը 
* Համալսարանի քարտը

Կատեգորիա:1949 հիմնադրումներ Չինաստանում
Կատեգորիա:1949 հիմնադրված կրթական հաստատություններ
Կոսովոյի տնտեսություն

**Կոսովոյի տնտեսություն**, Կոսովոյի տնտեսությունը, որն անցումային տնտեսություն է։ Հարավսլավիայի կազմավորումից հետո Կոսովոն եղել է նրա ամենից աղքատ նահանգը, որի տնտեսությունն արդիականացվել է 1960-70-ական թվականներին։ Կոսովոյի տնտեսությունը կախում ունի ալբանական սփյուռքի փոխանցումներից և այլ երկրների հատկացրած օգնությունից։ Մեկ շնչին բաժին հասնող գումարը գնողունակության համարժեքությամբ կազմում է տարեկան 8.000 ԱՄՆ դոլար։

Չնայած Կոսովոյի զարգացմանն ուղղված նշանակալից օգնությանը` Կոսովոն եղել է Հարավսլավիայի ամենաաղքատ շրջանը։ 1990-ական թվականներին տնտեսական վատ քաղաքականությունը, միջազգային սանկցիաները, ներքին ոչ զարգացած առևտուրը, էթնիկ կոնֆլիկտները մեծապես վնասել են առանց այն էլ թույլ տնտեսությունը։

## 1999-2007 թվականներ
Կոսովոյի հիմնական արժույթը եղել է եվրոն, որն օգտագործվել է պետական կառույցների և *UNMIK*-ի կողմից։ Սերբական դինարն օգտագործվել է երկրի հյուսիսային մասում սերբ բնակչության կողմից։

## 2008 թվականից արդի ժամանակներ
thumb|Էլեկտրակայան Կոսովոյում
2009 թվականին միջին աշխատավարձը կազմել է մոտ 2.98 դոլար աշխատանքային մեկ ժամվա համար։

Տնտեսությունն էապես թուլացել է Կոսովոյի անլուծելի մնացած միջազգային կարգավիճակի պատճառով, ինչը դժվարացնում է ներդրումները ու վարկերի տրամադրումը։ Շրջանի տնտեսական թուլությունը հնարավորություն է տվել ստվերային տնտեսության զարգացմանը, որի մեջ էական տեղ են գրավում բենզինը, ծխախոտը և ցեմենտը։

2002 թվականից Եվրոպական հանձնաժողովն ամենամյա զեկուցում է պատրաստում Կոսովոյի մասին։

Եկամտի զգալի մաս են կազմում արտասահմանում ապրող անձանց դրամական փոխանցումները. 2003 թվականին այդ ցուցանիշը կազմել է 633 միլիոն եվրո։

## Գործազրկություն և զբաղվածություն
Կոսովոյի խնդիրներից է գործազրկության բարձր մակարդակը. պաշտոնական տվյալներով 2013 թվականին այն կազմել է աշխատունակ բնակչության 30 %-ը։ 2000-ականների վերջից գործազրկության մակարդակը սկսել է նվազել։ 2005 թվականին վիճակագրության տեղի կոմիտեի հաշվարկներով այն կազմել է 39.7 %, իսկ 2010 թվականին՝ արդեն 45.4 %:

Պաշտոնական տվյալներով 2013 թվականին աշխատունակ բնակչությունը եղել է 1.191.630 մարդ, որից աշխատուժը կազմել է 483.193 մարդ (նրանցից 338.364 մարդ ունեցել է աշխատանք, իսկ մնացածը` ոչ)։ Աշխատողների գրեթե կեսն ընդգրկված է պետական կառույցներում։ 2013 թվականին աշխատող բնակչությունը հետևյալ ձևով է տեղաբաշխված եղել.
* 31.8 % - պետական, հասարակական ծառայություններ, բանակ
* 13.3 % - պետական ձեռնարկություններ
* 46.7 % - մասնավոր ձեռնարկություններ
* 4.3 % - ընտանեկան ձեռնարկություններ` առանց աշխատանքի վճարի
* 3.9 % - ոչ կառավարական, հումանիտար և այլ կազմակերպություններ։

## Ընկերությունների ցանկ
### Բանկեր և ապահովագրական կազմակերպություններ
2014 թվականի սկզբին Կոսովոյի տարածքում գործել է առևտրական 9 բանկ և ապահովագրական 13 ընկերություն.
* Raifeisen
* Procredit

### Հեռահաղորդակցություն
* IPKO
* PTK
* Kujtesa

### Արդյունաբերություն
* Kosova Steel

## Տես նաև
* Կոսովոյի Հանրապետության կենտրոնական բանկ

## Ծանոթագրություններ

## Գրականություն
* 

## Արտաքին հղումներ
* Կոսովոյի Հանրապետությունը 2013 թվականին

Կատեգորիա:Կոսովոյի Հանրապետություն
Կատեգորիա:Տնտեսություն ըստ երկրի
Կյանքի միջին տևողություն

thumb|Տղաարդկանց ԿՄՏ (2007 թվական)
thumb|Կանանց ԿՄՏ (2007 թվական)
**Կյանքի միջին տևողություն,** կարևոր ցուցանիշ, որն արտահայտում է բնակչության կյանքի տևողությունը՝ ըստ մահացության տվյալների։
ԱՀԿ-ն հայտնել է, որ կյանքի տևողությունը ամբողջ աշխարհում ավելացել է։ Ըստ գլոբալ միջին հաշվարկների՝ 2012 թվականին ծնված իգական սեռի կյանքի ակնկալվող մահվան տարիքը կազմում է 73 տարեկանը, իսկ արական սեռինը՝ 68։ Սա 6 տարով ավելի է, քան 1990 թվականին ծնված երեխաների կյանքի միջին տևողությունը։

Համաձայն ԱՀԿ-ի ամենամյա վիճակագրական հաշվետվության՝ ավելի մեծ առաջընթացի հասել են քիչ եկամուտներ ունեցող երկրները (միջինը 9 տարի)։ 1990-2012 ժամանակահատվածում կյանքի տևողության աճի ամենաբարձր ցուցանիշը գրանցվել է հետևյալ 6 երկրներում. Լիբերիա 20 տարով (42-ից 62 տարեկան), Եթովպիա (45-ից 64 տարեկան), Մալդիվյան կղզիներ (58-ից 77տարեկան), Կամբոջա (54-ից 72 տարեկան), Թիմոր-Լեստե (50-ից 66 տարեկան), Ռուանդա (48-ից 65 տարեկան)։

Ընդ որում, 2012 թվականին ծնված տղաների ակնկալվող  կյանքի տևողությունը որևէ մեծ եկամուտներ ունեցող երկրում կազմում է մոտ 76 տարի, 16 տարով ավելի, քան քիչ եկամուտներ ունեցող երկրներում ծնված տղաներինը (60 տարի)։ Աղջիկների համար այս տարբերությունը ավելի մեծ է. բարձր եկամուտ ունեցող երկրներում 82, իսկ քիչ եկամուտ ունեցողներում՝ 63 տարի, ինչը կազմում է 19 տարի։

Կանանց կյանքի տևողությունը՝ անկախ իրենց բնակության վայրից, սովորաբար ավելի է, քան տղամարդկանցը։  Մեծ եկամուտներ ունեցող երկրներում կանանց և տղամարդկանց կյանքի տևողության միջև տարբերությունը ավելի մեծ է. կանայք սովորաբար 6 տարի ավել են ապրում։  Եկամուտների ցածր մակարդակ ունեցող երկրներում այս տարբերությունը կազմում է 3 տարի։

Կանանց կյանքի ամենաերկար տևողությունն արձանագրվել է Ճապոնիայում, որին հաջորդում են Իսպանիան, Շվեյցարիան և Սինգապուրը։ Ցուցակը գլխավորող 10 երկրներում կանանց կյաքի տևողությունը կազմել է 84 տարի և ավելի։ 9 երկրներում տղամարդկանց կյանքի տևողությունը կազմում է 80 տարի և ավելի, և այս ցուցակը գլխավորում են Իսլանդիան, Շվեյցարիան և Ավստրալիան։

Ներկայացված տվյալները մոտավոր են։

## Վիճակագրական աղյուսակ

## Ծանոթագրություններ

## Արտաքին հղումներ
* Ժողովրդագրական բառարան.
* Առողջապահության համաշխարհային կազմակերպություն.
* Статистические данные и сервисы по теме «Ожидаемая продолжительность жизни» на проекте WolframAlpha.
* Урланис Б. У. Рождаемость и продолжительность жизни в СССР. М.,1963. с. 103—104
* А. Г. Вишневский. Брачность, рождаемость, смертность в России и в СССР. Сб. статей. Под. ред. А. Г. Вишневского. М., «Статистика».. 1977 
* ОБЩЕСТВЕННОЕ ЗДОРОВЬЕ В РОССИИ ЗА 100 ЛЕТ (1897—1997) 9 Б. Б. Прохоров 

Կատեգորիա:Ժողովրդագրական տեսություն
Կատեգորիա:Ծերացում
Ֆրեդրիկ Վիլհելմ Սքոլանդեր

**Ֆրեդրիկ Վիլհելմ Սքոլանդեր** (), շվեդ ճարտարապետ և մշակութաբան։

## Կենսագրություն
ձախից|մինի|Լանասկեդե եկեղեցի
մինի|1855թ․Նկարչություն
Ֆրեդրիկ Վիլհելմ Սքոլանդերը ծնվել է Ստոկհոլմում, Շվեդիա։ Հայրը՝ Ջորջ Ֆրեդրիկ Սքոլանդեր(1785-1825թթ․) և Մայրը՝ Կարին Նիստրյոմի (Nyström  1786 -1866թթ․)։Նրա մայրը  ճարտարապետ Պեր Աքսել Նիստրյոմի(1793–1868թթ․)  քույրն էր։ Նրա հայրը մահացավ, երբ նա իննը տարեկան էր և նրա քեռին հայրություն արեց նրան։ 1831 թվականին Սքոլանդերն ուսումնասիրեց արվեստ Շվեդիայի Արվեստի Թագավորական Ակադեմիայում։ 1841թվականին նա բնակություն հաստատեց Փարիզում, որտեղ նա գրեթր երկու տարի ուսանեց Լուիս Հիփոլիթ Լեբասի (1782–1867թթ․) մոտ (at École des Beaux-Arts)։ 1847թվականին նա պրոֆեսորի օգնականն էր, իսկ արդեն 1848թվականին Շվեդական Արվեստի Թագավորական Ակադեմիայի պրոֆեսոր։ Նա վարպետել է շվեդական ճարտարապետության նոր սերնդի ներկայացուցիչներին, նրանցից են՝ Հելգո Զետերվալը(1831–1907թթ),Իսակ Գուստավ Կլասոն(1856–1930թթ)։ 1851-1853թթ նա աշխատեց որպես տնօրեն իսկ 1851-1866թթ որպես գանձապետ։ 1868 թվականին նա դարձավ ակադեմիայի քարտուղար և աշխատեց մինչև վախճանը։ Նրա մեծ աշխատություններից են Ստոկհոլմի Սինագոգը, Ուփսալայի Մայր Տաճար դպրոցը, Վեկշյոյի քաղաքային թանգարանը, Մարիեստադի Շտադսհոտելեթը, Ստոկհոլմի Տեխնոլոգիայի  Թագավորական ինստիտուտի հին շենքը, Բեռնադոտի թագավորական հուղարկավորությունների մատուռը, ինչպես նաև Դրոթնիգհոլմ և Ստոկհոլմ պալատների մի քանի ինտերերներ։

## Անձնական կյանք
Սքոլանդերն ամուսնացավ իր զարմուհու՝ Կարին Նիսթրյոմի(1830–1912թթ) հետ։ Նրանք ունեցան յոթ երեխա, նրանցից էին երաժիշտ և կոմպոզիտոր Սվեն Սքոլանդերը(1860–1936) և մշակութաբան Աննա Բոբերգը(1864 –1935)։ Սքոլանդերը մահացավ 1881թվականին և հուղարկավորվեց Սոլնայի Նորա Բեգրավնինգշփլաթսեն գերեզմանատանը։

## Պատկերասրահ

Պատկեր:Stadshotellet i Mariestad.JPG
Պատկեր:Drottningholms slott rikssalen 2011.jpg
Պատկեր:Katedralskolan Uppsala main-entrance.jpg
Պատկեր:Gamla tekniska högskolan, Stockholm 03.jpg
Պատկեր:Kungliga Skogs- och Lantbruksakademien 01.jpg
Պատկեր:Alternativa Politikerveckan at St Hans-skolan, 2009.jpg
Պատկեր:Länsresidenset.jpg
Պատկեր:LA2-vx06-smalandsmuseum-gamla.jpg


## Ծանոթագրություններ

Կատեգորիա:Շվեդ նկարիչներ
Կատեգորիա:Շվեդ բանաստեղծներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Շվեդ ճարտարապետներ
Կատեգորիա:Շվեդ գրողներ
Խաղաղօվկիանոսյան մանուշակ

**Խաղաղօվկիանոսյան մանուշակ** (), մանուշակազգիների ընտանիքի մանուշակների ցեղի ծաղկավոր բազմամյա բույս։

## Բուսաբանական բնութագիր
Բազմամյա վայրի բույս է՝ մինչև 20 սմ բարձրությամբ։ Վերնարմատը ծռված է, 0,5-5 սմ երկարությամբ և 0,6 սմ հաստությամբ։

Տերևները ձվաձև կամ երկարավուն են, խիտ թփով։

5-9 մմ երկարությամբ ծաղկակոթը մերկ է, սրածայր, գտնվում է ծաղկաբնի միջին մասում։ Տերևները երկարատերև և ձվաձև են։ Ծաղիկները սպիտակ գույնի են։ Հանդիսանում է կլեյստոգամիա (բույսերի ինքնափոշոտումը և ինքնաբեղմնավորումը կլեյստոգամ ծաղիկներում, որոնք սովորաբար չբացվող են, մանր, աննշան)։ Գարնանը բույսի մեջ անցյալ տարվա չոր տերևները գրեթե միշտ ներկա են։

Պտուղը օվալաձև տուփիկ է։

Ծաղկում է գարնանը և ամռան սկզբին։

Քրոմոսոմների թիվը 2n=24 է։

## Տարածվածություն և բաշխում
Այն աճում է ժայռերի և լանջերի վրա, թփերի և խոտերի մեջ։

Նկարագրված է Վլադիվոստոկի հարևանությամբ։

Խաղաղօվկիանոսյան մանուշակը հանդիսանում է Ամուրի մարզի կարմիր գրքի հինգ տեսակներից մեկը։

## Տարածք
Բույսի տարածման արեալն ընդգրկում է Հեռավոր Արևելքը։

## Ծանոթագրություններ

## Արտաքին հղումներ

* http://www.plantarium.ru/page/view/item/40766.html 
*https://iz.ru/840744/2019-02-01/piat-vidov-rastenii-vnesli-v-krasnuiu-knigu-amurskoi-oblasti

Կատեգորիա:Բազմամյա բույսեր
Կատեգորիա:Մանուշակազգիներ
Կատեգորիա:Ծածկասերմեր
Զաքարիա Ճիճինաձե

**Զաքարիա Ճիճինաձե** ((), ), վրացի պատմաբան, գրող, գրահրատարակիչ։ Հանդես է եկել **Մթածմինդելի** կեղծանունով։
## Կենսագրություն
Զաքարիան եղել է իրենց բազմանդամ ընտանիքի վերջին՝ տասնհինգերորդ երեխան։ Թիֆլիսում մի քանի դպրոց է փոխել՝ դասընկերներից մեկի հետ ունեցած բախումների ու մաթեմատիկայից հետ մնալու պատճառով և ի վերջո կիսատ է թողել դպրոցական ուսումը՝ չնայած ծնողների հորդորներին։ Տասներեք տարեկանից սկսել է աշխատել, սկզբում՝ ծխախոտի ֆաբրիկայում, ապա՝ մի հյուրանոցում, այնուհետև գրքերի պահեստում, որտեղ աշխատելու ժամանակաշրջանում մոլի կերպով տարվել է ընթերցանությամբ։ Շատ կարդացած լինելը նպաստել է, որ մի շարքային պաշտոն ստանա գրաքննության կոմիտեում, որտեղ նրան հասանելի է դարձել նաև արգելված գրականությունը։

Պատմությամբ հրապուրվելով՝ սկսել է հոդվածներ գրել վրաց գրականության և գրահրատարակության պատմության վերաբերյալ։ 1869 թվականին փողոցում պատահմամբ ծանոթացել է վրացի բանաստեղծ, հրատարակիչ և հասարակական գործիչ Սերգեյ Մեսխու (1845—1883) հետ, որը նրան հրավիրել է աշխատակցելու իր խմբագրած «Дроеба» («Ժամանակ») թերթին։

Թերթերում հոդվածներով հանդես գալու հետ մեկտեղ՝ Զաքարիան գրահրատարակչական լայն գործունեություն է ծավալել, բացել է իր սեփական գրախանութը, գրքեր է վաճառել նաև շուկայի վաճառասեղանից... Բացի այդ, շատ է ճամփորդել, ոտքի տակ է տվել Վրաստանի մի շարք շրջաններ, վրացական գրականություն վաճառել, երբեմն էլ՝ բաշխել, այդ թվում՝ մահմեդականացած վրացիներին Աջարիայում։

Ճիճինաձեն հավաքել ու հրատարակել է վրացերեն հին պատմական հարյուրավոր ձեռագրեր, փաստաթղթեր, ժողովրդական ավանդազրույցներ, հեքիաթներ, ոտանավորներ։ Շատ է գրել Վրաստանի պատմության ու մշակույթի մասին։ Հրատարակել է «Քարթլիս ցխովրեբան»՝ «Վրաստանի կյանքը» ութ հատորով, պատրաստել ու տպագրել է կոնյակի և այլ ոգելից խմիչքների մի քանի խոշոր գործարանի տեր Դավիթ Սարաջաշվիլու մասին երկհատորյակը, ինչպես նաև առանձին գրքեր Գեորգի Քարթվելաշվիլու, նավթարդյունաբերող ու մեկենաս Զուբալաշվիլու և վերջինիս տոհմի մասին...

Ճիճինաձեն իր քաղաքական հայացքներով համակրում էր սոցիալիստներին, նրա թիֆլիսյան գրախանութ հաճախ էին այցելում հեղափոխականորեն տրամադրված երիտասարդներ, այդ թվում Իոսիֆ Ջուղաշվիլին (Ստալինը)։

Ճիճինաձեի աճյունը հուղարկավորվել է Մթածմինդայի պանթեոնում ՝ Վրաստանի այլ նշանավոր զավակների շիրիմների կողքին։

Նրա անունով է կոչվել Թբիլիսիի փողոցներից մեկը։
## Ժամանակակցի գնահատական

## Մատենագրություն
Грузинские евреи в Грузии / Закария Чичинадзе; [Подгот. к изд. и послесл., с. 80-96, В. Чиковани]. — Тбилиси : Б. и., 1990 (ошибоч. 1904). — 96 с.

История Осетии по грузинским источникам (второе издание) Издательство: Цхинвал, 1993, 169 с.
## Գրականություն
Захарий Чичинадзе и вопросы новой истории Грузии (Диссертация)
## Ծանոթագրություններ

## Արտաքին հղումներ
Рыцарь грузинской книги

Կատեգորիա:Անձինք Թբիլիսիից
Կատեգորիա:Վրացի պատմաբաններ
Կատեգորիա:Վրացի գրողներ
Կատեգորիա:Վրացի լրագրողներ
Կատեգորիա:Գրական կեղծանուններով հայտնի հեղինակներ
Կատեգորիա:Վրացի հրատարակիչներ
Լիվնո

**Լիվնո, Լիևնո** (,  Лијевно/Lijevno, հին անվանումը՝ Հլիվնո), քաղաք Բոսնիա և Հերցեգովինայի արևմտյան մասում։ Բոսնիա և Հերցեգովինայի Դաշնության 10-րդ կանտոնի և համանուն համայնքի վարչական կենտրոնը։

Ըստ 1991 թվականի մարդահամարի տվյալների՝ բնակչությունը կազմել է 10 080 մարդ։ Գտնվում է Մոստարից 127 կմ, Սարաևոյից 212 կմ, Բանյա Լուկայից 167 կմ և Սպլիտից 96 կմ հեռավորության վրա։

## Պատմություն
Լիվնոն առաջին անգամ հիշատակվել է իշխան Մունցիմիրի փաստաթղթում 892 թվականի սեպտեմբերի 28-ին։ Ավելի ուշ՝ 949 թվականին, քաղաքը հիշատակվել է Կոստանդին Ծիրանածինի «Կայսրության կառավարման մասին» տրակտատում։

1326 թվականից Լիվնոն համարվել է Բոսնիական թագավորության մի մասնիկը, որը 1463 թվականին գրավվել է թուրքերի կողմից։ Օսմանյան կայսրության տիրապետության ներքո, որը տևել է ավելի քան 400 տարի, քաղաքում կառուցվել են արևելյան ճարտարապետության շատ հուշակոթողներ։

Բեռլինի կոնգրեսի որոշմամբ ամբողջ Բոսնիա և Հերցեգովինան օկուպացվել է Ավստրո-Հունգարիայի կողմից։ 1918 թվականին կայսրության տապալումից հետո քաղաքը դարձել է սերբերի, խորվաթների և սլովենցիների թագավորության մի մասնիկը, որը 1929 թվականին անվանափոխվել է Հարավսլավիայի Թագավորության։ Պատերազմից հետո Լիվնոն նորից դարձել է Հարավսլավիայի մի մասը, իսկ վերջինիս կազմալուծումից հետո ընդգրկվել է Բոսնիա և Հերցեգովինայի կազմում։

## Բնակչություն
### Համայնք
Լիվնո համայնքի բնակչությունը 1971-1991 թվականներին՝

2007 թվականի մարդահամրի տվյալների համաձայն՝ համայնքի բնակչությունը կազմել է 32 354 մարդ։

### Քաղաք
2007 թվականի մարդահամարի տվյալների համաձայն՝ քաղաքում ապրել են 10 080 մարդ, որոնցից 3 899 եղել են բոսնիացիներ (38,68 %), 3 504-ը՝ խորվաթներ (34,76 %), 1 556-ը՝ սերբեր (15,43 %), իսկ 946-ը՝ հարավսլավներ։

## Պատկերասրահ

Livno Carsijska dzamija.jpg
Livno Perspektiva3.jpg
Livno-Samostan i crkva na Gorici.jpg
Livno-Bistrica-Kula.jpg
Tusnica-Zima-Pogled prema Livanjskom-polju.jpg
Muzej-Forica-Livno24.jpg
Livno-Crkva i Samostan 1879.jpg
Crkva Svih svetih, Livno.jpg
Livno (9422593654).jpg


## Տես նաև
* Լիվնոյի պանիր

## Ծանոթագրություններ

## Արտաքին հղումներ
* Պաշտոնական կայքէջ 

Կատեգորիա:Բոսնիա և Հերցեգովինայի բնակավայրեր
Բարբարա Էրիքսդոթերի ուրվականը

## Բարբարա Էրիքսդոթերի ուրվականը

**Բարբարա Էրիքսդոթեր Բիլկե**1505 — 1553(շվեդ․*Barbro Eriksdotter (Bielke)*),  շվեդ ազնվական և կալվածատեր՝ շվեդական հայտնի Բիլկե տոհմից, ում ուրվականը հայտնվում է հուղարկավորած տարածքում։Հայտնի է նաև, որպես Բարբրո Պոլե։

## Կենսագրություն
Բարբրո Էրիքսդոթերը ծնվել է 1505թվականին, ապահովված ընտանիքում։Հայրը՝ ֆեոդալ Էրիկ Բիլկե(մահացել է 1511), մայրը՝ ազնվական Գունիլա Բեսե(1475—1553թթ)։Ասպետ Ակսել Բիլկեի(1500—1559), Տուրե Բիլկեի(մահացել է 1534թ․) և ազնվական Աննա Էրիքսդոթեր Բիլկեի քույրը։1524 թվականին Բարբարային կնության առավ ասպետ և օրենսդիր Մոնս Յուհանսոնը(1500—1555թթ․), նրանք ունեցան վեց երեխա։Ընտանիքն ապրում էր Էսթերգոթլանդ կալվածքում։

Բարբարա Էրիքսդոթերը հայտնի էր, որպես դաժան տիրուհի, ծառաներին ծաղրելը և պատժելը նրան մեծ բավականություն էին պատճառում։Հանրային ռեզոնանսը և դժգոհությունները հայտնվեցին այն ժամանակ, երբ, լեգենդի համաձայն կալվածատեր Էրիքսդոթերը փակված բանտարկյալների առջև սնունդ  և խմիչքով դրեց, որից նրանք չէին կարողանում օգտվել,  ինչին նա պատասխանում էր;

— Նրանք ունեն սնունդ և խմիչք, եթե նրանք չեն ուտում, կարող են մեղադրել իրենց։ Նա հայտնի էր իր կախարդական հնարավորություններով։Մահացել է 1553թվականին։



## Լեգենդ ուրվականի մասին
Մահից հետո Բարբարային հուղարկավորեցին Լինչյոպինգի եկեղեցում։Բայց լեգենդը վկայում է, որ Էրիքսդոթերի մարմինը տեղափոխել են Վորդնես եկեղեցի։Մեկ ուրիշ վարկածով՝մարմնը խեղվել է և գցվել կալվածքի մոտակա լիճը։Այս վարկածի համաձայն Բարբարա Էրիքսդոթերի ուրվականը թռչում է լճի վրայով և բացականչում․Բարբրոն կախվել է, Բարբրոն կախվել է, և ուրվականը կենդանացել է․․․Լեգենդի համաձայն, ուրվականը կարելի է տեսնել  սատանայի հետ պարելիս գիշերային խավարի մեջ։Ինչպես նաև, ուրվականին կարելի է հանդիպել Լինչյոպինգի եկեղեցում կամ Բրոկոնդ ամրոցում։

## Ծանոթագրություններ

Կատեգորիա:Ազնվականություն
Կատեգորիա:Շվեդական թագավորություն
Կատեգորիա:Ուրվական քաղաքներ